ଅନ୍ଧକାରର ରାଜା ତମରାଜ କୀଲ୍ବିଶ ଶକ୍ତିମାନଙ୍କର ମୁଖ୍ୟ ଶତ୍ରୁ । ସେ ଦୀର୍ଘ ୬୦୦୦ ବର୍ଷ ଧରି ବଞ୍ଚିଥିଲେ ଓ ସମସ୍ତ ପାପର ଉତ୍ସ । ସେ ଅନ୍ଧାର, ଘୃଣା ଓ ପାପ ବିସ୍ତାର କରି ସମଗ୍ର ପୃଥିବୀରେ ରାଜତ୍ୱ କରିବାକୁ ଚାହୁଁଥିଲେ । ଏହା କୁହାଯାଉଥିଲା ଯେ, ତାଙ୍କ ଶକ୍ତିର ଉତ୍ସ ଶକ୍ତି ପୁଞ୍ଜର ଅଧା ଭାଗ (ଏହାକୁ ପାପ ପୁଞ୍ଜ ମଧ୍ୟ କୁହାଯାଏ), ଯାହାକୁ ସେ ସୂର୍ଯ୍ୟାଂଶୀଙ୍କ ପ୍ରତିଷ୍ଠାତା ଶ୍ରୀ ସତ୍ୟଙ୍କ ଠାରୁ ଛଳରେ ଛଡାଇ ଆଣିଥିଲେ । ମାତ୍ର ଏହା ମଧ୍ୟ କୁହାଯାଏ ଯେ, ପୃଥିବୀର ଲୋକମାନେ କରୁଥିବା ସମସ୍ତ ପାପ ହିଁ ତାଙ୍କ ପାପଶକ୍ତିର ଉତ୍ସ ।
ପରେ ଜାଣିବାକୁ ମିଳିଥିଲା ଯେ, କେବଳ ଶ୍ରୀ ସତ୍ୟ ହିଁ ସମର୍ଥ କୀଲ୍ବିଶକୁ ମାରିବାକୁ ଯୋଗ୍ୟ । ଏକ ଦୁଃସାହସିକ ପଦକ୍ଷେପ ପରେ ଶକ୍ତିମାନଙ୍କୁ ଏହା ଜଣେଇ ଦିଆଯାଇଥିଲା ଯେ, ସେ ଶ୍ରୀ ସତ୍ୟଙ୍କ ପୁନଃଜନ୍ମ । ୬୦୦୦ ବର୍ଷ ପୂର୍ବରୁ ମରିବା ଆଗରୁ, ଶ୍ରୀ ସତ୍ୟ ଏକ ଶିଶୁ ଜନ୍ମ ହେବାର ନିର୍ଦ୍ଦିଷ୍ଟ ସ୍ଥାନ ଓ ସମୟ କହିଥିଲେ । କୀଲ୍ବିଶ ମଧ୍ୟ ଏହାକୁ ଜାଣିଥିଲା ଏବଂ ଏହାହିଁ ତାର ଶକ୍ତିମାନକୁ ଡରିବାର କାରଣ ଥିଲା । ସେ ଜାଣିଥିଲା ଯେ, କେବଳ ଶକ୍ତିମାନ ହିଁ ତାକୁ ମାରିବାକୁ ସମର୍ଥ । ସେ ଶକ୍ତିମାନଙ୍କ ମାତା-ପିତା ଓ ତାଙ୍କର ପୋଷ୍ୟ ପିତା ପଣ୍ଡିତ ବିଦ୍ୟାଧର ଶାସ୍ତ୍ରୀଙ୍କୁ ମଧ୍ୟ ମାରିଥିଲା ।
ମାତ୍ର ତାର ଓ ତା ଅନୁଚରଙ୍କର ଶକ୍ତିମାନଙ୍କୁ ମାରିବାର କୌଶଳ କିନ୍ତୁ ସବୁବେଳେ ବିଫଳ ହୁଏ । ତାର ଅନୁଚରଙ୍କ ମଧ୍ୟରେ ଥିଲେ : ଇଲେକ୍ଟ୍ରି ମ୍ୟାନ (ଯେ କି ନିଜ ଦେହରୁ ବିଜୁଳି ସୃଷ୍ଟି କରୁଥିଲା), ଷ୍ଟୋନ ମ୍ୟାନ (ଯାହାର ଶରୀର ପଥର ଭଳି), ପ୍ଲାଷ୍ଟିକା (ନିଜ ଶରୀରକୁ ସବୁଆଡେ ଲମ୍ବା କରି ପାରୁଥିଲା), ଡଃ ଜୟକାଲ (ଖଳ ବୈଜ୍ଞାନିକ) ଓ ଅନ୍ୟମାନେ । ଡଃ ଜୟକାଲ କୀଲ୍ବିଶକୁ ବିଭିନ୍ନ ଉପାୟରେ ସାହାଯ୍ୟ କରୁଥିଲା, ଉଦାହରଣ ସ୍ୱରୂପ : ଶକ୍ତିମାନର କ୍ଲୋନ ପ୍ରସ୍ତୁତ କରି, ତାକୁ ଶକ୍ତିମାନର ଶତ୍ରୁ କରିଥିଲା ।

ଦୂରଦର୍ଶନ ଧାରାବାହିକରେ କୀଲ୍ବିଶକୁ ମୁଖ୍ୟତଃ ଅନ୍ଧକାର ରୂପେ ଦେଖାଯାଇଛି, ମାତ୍ର ଏକ ସମୟରେ ସେ ମଧ୍ୟ ଏକ ମଣିଷ ଥିଲା, ଯେ କି ପରବର୍ତ୍ତୀ ସମୟରେ ଶକ୍ତିଶାଳୀ ହୋଇ ପାପ କରିବାକୁ ଲାଗିଲା । ଗୁରୁ ସର୍ବଜ୍ଞଙ୍କ ଆଶ୍ରମରେ ସେ ମଧ୍ୟ ଶ୍ରୀ ସତ୍ୟଙ୍କ ସ‌ହ ମିଶି ଶିକ୍ଷାଗ୍ରହଣ କରୁଥିଲା । ସେଠାରେ ସେ ଛଳରେ ଗୁରୁ ସର୍ବଜ୍ଞଙ୍କ ଶରୀରରେ ତା'ର ଆତ୍ମାକୁ ପ୍ରବେଶ କରାଇ ନିଜ ଶରୀରକୁ ନଷ୍ଟ କରିଦେଇଥିଲା । ଏହା ପରେ ସେ ଗୁରୁ ସର୍ବଜ୍ଞଙ୍କ ଶରୀରରେ ଆସି ଶକ୍ତିପୁଞ୍ଜକୁ ଚୋରାଇ ନେଇଯାଉଥିବା ବେଳେ ଶ୍ରୀ ସତ୍ୟଙ୍କ ସ‌ହ ଯୁଦ୍ଧ ହୋଇଥିଲା ଏବଂ ସେହି ଯୁଦ୍ଧ ସମୟରେ ଶକ୍ତିପୁଞ୍ଜ ଦୁଇ ଭାଗ ହୋଇଯାଇଥିଲା ଏବଂ ଅଧା ଭାଗକୁ ନେଇ ସେ ପାପ‌ପୁଞ୍ଜରେ ପରିଣତ କରିଦେଇଥିଲା । ଅମର ହେବାକୁ ଚେଷ୍ଟାକରି, ସେ ଗୁରୁ ସର୍ବଜ୍ଞଙ୍କ ମରଣଶୀଳ ଶରୀରକୁ ମଧ୍ୟ ତ୍ୟାଗ କରି ଭିନ୍ନ ଶରୀର ନେଇଥିଲେ, ଯାହାକୁ ମରାଯାଇ ପାରିବ ନାହିଁ । ମାତ୍ର ପୃଥିବୀର ସମସ୍ତ ପାପ ନଷ୍ଟ ହେଲେ, ଏହି ଶରୀର ନଷ୍ଟ ହେବ । କୀଲ୍ବିଶର ମୁଖ୍ୟ ବାର୍ତ୍ତା ଥିଲା, "ଅନ୍ଧେରା କାୟାମ୍ ରହେ" (ଅନ୍ଧକାର ଅକ୍ଷୁର୍ଣ୍ଣ ରହୁ) । ଏହା ତାର ଅନୁଚରଙ୍କର ମଧ୍ୟ ମନ୍ତ୍ର ଥିଲା ।
ଧାରାବାହିକର ଅଗ୍ରଗତି ସହ କୀଲ୍ବିଶ ଚରିତ୍ର ଜଡ଼ିତ ରହୁଥିଲା । ଆରମ୍ଭରୁ ତାର ମୁହଁ ଦେଖା ଯାଉ ନ ଥିଲା । ତା'ର ସ୍ୱର ମଧ୍ୟ ଶେଷ ବେଳକୁ ସମ୍ପୂର୍ଣ୍ଣ ଭିନ୍ନ ଥିଲା । ପ୍ରଥମରୁ ଏହି ଚରିତ୍ର ସୁରେନ୍ଦ୍ର ପାଲଙ୍କଦ୍ୱାରା ଅଭିନୀତ ଥିଲା, ପରେ ସେ ଭିନ୍ନ ଏକ ଶରୀର ଧାରଣ କରିବା ପରେ ତା'ର ମୁହଁକୁ କୋକିଶିଆଳି ଭଳି କରାଗଲା ।
ଶକ୍ତି
ଅନ୍ଧକାର ରାଜା କୀଲ୍ବିଶ
ଉତ୍ପତ୍ତି
ଅନ୍ୟାନ୍ୟ ଚରିତ୍ର